A4-0454/98

Ehdotus neuvoston päätökseksi tutkimusta, teknologista kehittämistä ja esittelyä koskevasta erityisohjelmasta ekosysteemin suojelun alalla (1998 - 2002) (KOM(98)0305 - C4-0436/98 - 98/0180(CNS))

Ehdotus hyväksyttiin seuraavin tarkistuksin:

(Tarkistus 1)

2 artiklan 1, 2 ja 3 kohta

>Alkuperäinen teksti>

1. Erityisohjelman toteuttamista varten tarpeelliseksi arvioitu rahamäärä (jäljempänä 'rahamäärä') on viidennen puiteohjelman liitteen III mukaisesti 2 320 miljoonaa ecua, josta enintään 6,30 prosenttia varataan komission hallintomenoihin.

>EP:n äänestyksessä hyväksytty teksti>

1.

Erityisohjelman toteuttamista varten tarpeelliseksi arvioitu rahamäärä (jäljempänä 'rahamäärä') on viidennen puiteohjelman liitteen III mukaisesti 2 125 miljoonaa ecua, josta 1 083 miljoonaa ecua varataan ympäristölle ja kestävään kehitykseen sekä 1 042 miljoonaa ecua energiaan mukaan lukien enintään 6,30 prosenttia komission hallintomenoihin.

>Alkuperäinen teksti>

2. Tämän rahamäärän viitteellinen jakautuminen käy ilmi liitteestä I.

>EP:n äänestyksessä hyväksytty teksti>

2.

Tämän rahamäärän viitteellinen jakautuminen käy ilmi liitteestä I.

>Alkuperäinen teksti>

3. Tästä rahamäärästä

>EP:n äänestyksessä hyväksytty teksti>

3.

Tästä rahamäärästä

>Alkuperäinen teksti>

- 440 miljoonaa ecua varataan kaudeksi 1998 - 1999 ja

>EP:n äänestyksessä hyväksytty teksti>

- 223 miljoonaa ecua varataan ympäristölle ja kestävään kehitykseen sekä 223 miljoonaa energiaan kaudeksi 1998 - 1999 ja

>Alkuperäinen teksti>

- 1 880 miljoonaa ecua kaudeksi 2000 - 2002.

>EP:n äänestyksessä hyväksytty teksti>

- 860 miljoonaa ecua varataan ympäristölle ja kestävään kehitykseen sekä 819 miljoonaa energiaan kaudeksi 2000 - 2002.

>Alkuperäinen teksti>

Viimeksi mainittua määrää mukautetaan tarvittaessa viidennen puiteohjelman 3 artiklan 3 kohdassa määritellyin edellytyksin.

>EP:n äänestyksessä hyväksytty teksti>

Viimeksi mainittua määrää mukautetaan tarvittaessa viidennen puiteohjelman

2 artiklassa määritellyin edellytyksin.

(Tarkistus 2)

2 artiklan 4 kohta

>Alkuperäinen teksti>

4. Budjettivallan käyttäjä vahvistaa tässä päätöksessä vahvistettujen tieteellisten ja teknologisten tavoitteiden ja painopisteiden mukaisesti määrärahat kutakin varainhoitovuotta varten sen mukaan, miten monivuotisten rahoitusnäkymien puitteissa vahvistettuja resursseja on saatavilla.

>EP:n äänestyksessä hyväksytty teksti>

4.

Budjettivallan käyttäjä vahvistaa tässä päätöksessä vahvistettujen tieteellisten ja teknologisten tavoitteiden mukaisesti määrärahat kutakin varainhoitovuotta varten.

(Tarkistus 3)

5 artiklan 1 kohdan toinen alakohta

>Alkuperäinen teksti>

Työohjelma päivitetään tarvittaessa.

>EP:n äänestyksessä hyväksytty teksti>

Työohjelma päivitetään tarvittaessa

ja arvioidaan joka tapauksessa uudelleen vuonna 2001.

>Alkuperäinen teksti>

>EP:n äänestyksessä hyväksytty teksti>

Komissio julkaisee työohjelman ja sen jokaisen päivityksen paperiversiona ja sähköisessä muodossa (Internet).

(Tarkistus 4)

5 artiklan 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. Kaikissa TTK-toimiin liittyvissä tarjouskilpailuissa on otettava huomioon Euroopan unionin yhtäläisiä mahdollisuuksia koskeva politiikka.

(Tarkistus 5)

6 artiklan 3 kohdan kolmas luetelmakohta

>Alkuperäinen teksti>

- liitteessä I esitetyn rahamäärän viitteellisen jakautumisen mahdollista tarkistusta.

>EP:n äänestyksessä hyväksytty teksti>

-

liitteessä I esitetyn rahamäärän viitteellisen jakautumisen mahdollista tarkistusta, jos se on sopusoinnussa budjettivallan käyttäjän vuosittain vahvistamien määrien kanssa.

(Tarkistus 6)

7 artiklan 1 kohta

>Alkuperäinen teksti>

1. Ohjelmakomitea antaa lausuntonsa 6 artiklan 3 kohdassa tarkoitetuista ehdotuksista toimenpiteiksi määräajassa, jonka puheenjohtaja voi asettaa asian kiireellisyyden mukaan. Lausunto annetaan enemmistöllä, joka määrätään perustamissopimuksen 148 artiklan 2 kohdassa niiden päätösten edellytykseksi, jotka neuvosto tekee komission ehdotuksesta. Komitean äänestyksissä jäsenvaltioiden edustajien äänet painotetaan mainitun artiklan mukaisesti. Puheenjohtaja ei osallistu äänestykseen.

>EP:n äänestyksessä hyväksytty teksti>

1.

Ohjelmakomitea antaa, tarvittaessa äänestettyään, lausuntonsa 6 artiklan 3 kohdassa tarkoitetuista ehdotuksista toimenpiteiksi määräajassa, jonka puheenjohtaja voi asettaa asian kiireellisyyden mukaan.

Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

>Alkuperäinen teksti>

Komissio päättää ehdotetuista toimenpiteistä, jos ne ovat komitean lausunnon mukaiset.

>EP:n äänestyksessä hyväksytty teksti>

Komissio

n on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.

>Alkuperäinen teksti>

Jos ehdotetut toimenpiteet eivät ole komitean lausunnon mukaisia tai lausuntoa ei ole annettu, komissio antaa neuvostolle viipymättä ehdotuksen tarvittavista toimenpiteistä.Neuvosto ratkaisee asian määräenemmistöllä.

>EP:n äänestyksessä hyväksytty teksti>

Komitean kokoukset ovat pääsääntöisesti julkisia, ellei tästä poikkeavaa asianmukaisesti perusteltua päätöstä ole tehty ja julkaistu hyvissä ajoin. Komitea julkaisee esityslistan kaksi viikkoa ennen kokousta (myös Internetissä). Sen on julkaistava kokoustensa pöytäkirjat (myös Internetissä). Sen jäsenten ilmoittamista taloudellisista eduista laaditaan julkinen luettelo.

>Alkuperäinen teksti>

Jos neuvosto ei ole ratkaissut asiaa kuuden viikon kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.

>EP:n äänestyksessä hyväksytty teksti>

Nämä säännökset hyväksytään komission johtamia Euroopan unionin komiteoita ja komission täytäntöönpanovaltaa määrittäviä periaatteita käsittelevää uutta säännöstä koskevan Euroopan parlamentin kannan mukaisesti.

(Tarkistus 7)

7 artiklan 2 kohta

>Alkuperäinen teksti>

2. Komissio antaa ohjelmakomitealle säännöllisesti tietoa erityisohjelman toteuttamisen edistymisestä ja erityisesti yksityiskohtaista tietoa epäsuorien TTK-toimien arvioinnin ja valinnan tuloksista.

>EP:n äänestyksessä hyväksytty teksti>

2. Puiteohjelman 5 artiklan 4 kohdan mukaisesti komissio antaa neuvostolle ja Euroopan parlamentille sekä ohjelmakomitealle säännöllisesti tietoa erityisohjelman toteuttamisen edistymisestä ja erityisesti yksityiskohtaista tietoa epäsuorien TTK-toimien arvioinnin ja valinnan tuloksista - mukaan lukien pk-yritysten osallistuminen - sekä hallinnollisten menettelyjen yksinkertaistamisesta.

(Tarkistus 8)

7 a artikla (uusi)

>Alkuperäinen teksti>

>EP:n äänestyksessä hyväksytty teksti>

7 a artikla

>Alkuperäinen teksti>

>EP:n äänestyksessä hyväksytty teksti>

Euroopan yhteisön taloudellisten etujen suojaaminen taataan Euroopan yhteisöjen taloudellisten etujen suojaamisesta annetun asetuksen (EY, Euratom) N:o 2988/95 mukaisesti(1).

>Alkuperäinen teksti>

>EP:n äänestyksessä hyväksytty teksti>

(1) EYVL L 312, 23.12.1995, s. 1.

(Tarkistus 9)

Liite I, taulukko

>Alkuperäinen teksti>

Toimintatyyppi Yhteensä

>EP:n äänestyksessä hyväksytty teksti>

Toimintatyyppi

Yhteensä

>Alkuperäinen teksti>

a) Avaintoimintakokonaisuudet 89,7 %

>EP:n äänestyksessä hyväksytty teksti>

a)

Avaintoimintakokonaisuudet 89,7 %

>Alkuperäinen teksti>

i) Kestävä vesihuolto ja

veden laatu 15,1 %

>EP:n äänestyksessä hyväksytty teksti>

i) Kestävä vesihuolto ja

veden laatu 15,1 %

>Alkuperäinen teksti>

ii) Maailmanlaajuiset ympäristö-

muutokset, ilmasto ja

biologinen monimuotoisuus 17,2 %

>EP:n äänestyksessä hyväksytty teksti>

ii) Maailmanlaajuiset ympäristö-

muutokset, ilmasto ja

biologinen monimuotoisuus 17,2 %

>Alkuperäinen teksti>

iii) Meriekosysteemien kestävä

käyttö 6,5 %

>EP:n äänestyksessä hyväksytty teksti>

iii) Meriekosysteemien kestävä

käyttö 6,5 %

>Alkuperäinen teksti>

iv) Huomisen kaupunki ja

kulttuuriperintö 8,6 %

>EP:n äänestyksessä hyväksytty teksti>

iv) Huomisen kaupunki ja

kulttuuriperintö 8,6 %

>Alkuperäinen teksti>

v) Puhtaampi energia, mukaan

lukien uusiutuvat

energialähteet 19,4 %

>EP:n äänestyksessä hyväksytty teksti>

v) Puhtaampi energia, mukaan

lukien uusiutuvat

energialähteet 19,4 %*

>Alkuperäinen teksti>

vi) Taloudellinen ja tehokas

energia kilpailukykyistä

Eurooppaa varten 22,9 %

>EP:n äänestyksessä hyväksytty teksti>

vi) Taloudellinen ja tehokas

energia kilpailukykyistä

Eurooppaa varten 22,9 %*

>Alkuperäinen teksti>

b) Yleisluontoinen tutkimustyö

ja teknologinen kehittämistyö 6,0 %

>EP:n äänestyksessä hyväksytty teksti>

b)

Yleisluontoinen tutkimustyö

ja teknologinen kehittämistyö 6,0 %

>Alkuperäinen teksti>

c) Tuki tutkimusinfrastruktuureille 4,3 %

>EP:n äänestyksessä hyväksytty teksti>

c)

Tuki tutkimusinfrastruktuureille 4,3 %

>Alkuperäinen teksti>

YHTEENSÄ 2 320 miljoonaa ecua

>EP:n äänestyksessä hyväksytty teksti>

YHTEENSÄ

2 125**/*** miljoonaa ecua

>Alkuperäinen teksti>

>EP:n äänestyksessä hyväksytty teksti>

* Tästä määrästä 60 % on uusiutuvia energialähteitä varten ja siitä 75 % on esittelyä varten

>Alkuperäinen teksti>

>EP:n äänestyksessä hyväksytty teksti>

** Komissio seuraa jatkuvasti pk-yritysten tutkimustoimintaan osallistumisen tasoa ja tekee tarvittavat aloitteet niiden asianmukaisen ja tehokkaan osallistumisen tukemiseksi. Näihin aloitteisiin voi kuulua pk-yritysten hyväksi tehtävien erityistoimien (CRAFT, kartoitusvaiheen palkkiot) tehostaminen siinä tapauksessa, että niillä on vaikeuksia osallistua avaintoimintakokonaisuuksiin.

>Alkuperäinen teksti>

>EP:n äänestyksessä hyväksytty teksti>

*** Keskimäärin 10 % on pk-yrityksille.

(Tarkistus 10)

Liite II, johdanto, Ohjelman strateginen tavoite, kolmas kohta

>Alkuperäinen teksti>

Eurooppalainen TTK-toiminta on johtavassa asemassa useilla aloilla; Euroopan on säilytettävä tämä hallitseva asema ja pysyttävä kehityksen kärjessä. Toisilla aloilla kehitystä olisi saavutettava yhteiskunnan sekä kaupallisen ja teollisen sektorin hyödyksi. TTK- ja esittelyhankkeet suunnataan kuuden avaintoimintakokonaisuuden kautta seuraaviin ongelmiin: vesivarojen vähentyminen ja veden laatu; maapallon laajuiset muutokset, ilmasto ja luonnon monimuotoisuus; meren luonnonvarojen yhdennetty ja kestävä suojelu ja käyttö; huomisen kaupunki ja kulttuuriperintö; erityisesti uusiutuvia energialähteitä hyödyntävä puhtaampi energia sekä taloudellinen ja kannattava energia kilpailukykyiselle Euroopalle. Lisäksi yleistä toimintaa suunnataan suurten riskien torjuntaan, maapallon seurantateknologian kehittämiseen sekä ympäristöön ja energiaan liittyviin sosiaalis-taloudellisiin näkökohtiin kestävän kehityksen näkökulmasta (vaikutukset yhteiskuntaan, talouteen ja työllisyyteen). Erityistä huomiota on kiinnitettävä myös Euroopan TTK-toiminnan perusrakenteiden ja tutkimuslaitosten käyttömahdollisuuksien ylläpitämiseen, parantamiseen ja laajentamiseen, mikä on välttämätöntä ympäristöalan huippututkimuksen toteuttamiselle.

>EP:n äänestyksessä hyväksytty teksti>

Eurooppalainen TTK-toiminta on johtavassa asemassa useilla aloilla; Euroopan on säilytettävä tämä hallitseva asema ja pysyttävä kehityksen kärjessä. Toisilla aloilla kehitystä olisi saavutettava yhteiskunnan sekä kaupallisen ja teollisen sektorin hyödyksi. TTK- ja esittelyhankkeet suunnataan kuuden avaintoimintakokonaisuuden kautta seuraaviin ongelmiin: vesivarojen

kulutus ja tehokkaampi käyttö ja veden laatu; maapallon laajuiset muutokset, ilmasto ja luonnon monimuotoisuus; meren luonnonvarojen yhdennetty ja kestävä suojelu ja käyttö; huomisen kaupunki ja kulttuuriperintö; erityisesti uusiutuvia energialähteitä hyödyntävä puhtaampi energia sekä kannattavampi ja edullinen energia kilpailukykyiselle Euroopalle. Lisäksi yleistä toimintaa suunnataan suurten riskien torjuntaan, maapallon seurantateknologian kehittämiseen sekä ympäristöön ja energiaan liittyviin sosiaalis-taloudellisiin näkökohtiin kestävän kehityksen näkökulmasta (vaikutukset yhteiskuntaan, talouteen ja työllisyyteen). Erityistä huomiota on kiinnitettävä myös Euroopan TTK-toiminnan perusrakenteiden ja tutkimuslaitosten käyttömahdollisuuksien ylläpitämiseen, parantamiseen ja laajentamiseen, mikä on välttämätöntä ympäristöalan huippututkimuksen toteuttamiselle.

(Tarkistus 11)

Liite II, johdanto, Sosiaalis-taloudelliset tarpeet

>Alkuperäinen teksti>

Yhteiskunnalla on yhä enemmän tarpeita elämänlaadun, turvallisuuden ja niukkojen luonnonvarojen hyödyntämisen, erityisesti luotettavien ja taloudellisten energiapalvelujen saannin, suhteen. Ympäristön mukavuuden ja laadun vuoksi on tärkeätä, että käytetään energiaa, joka ei saastuta. Vedellä on taloudellista ja strategista arvoa. Väestönkasvu ja luonnonvarojen lisääntyvä kulutus henkeä kohden ja maailmantalouden markkinoiden globalisoituminen sekä maapallon järjestelmien luonnollinen vaihtelevuus aiheuttavat tai kärjistävät monia merkittäviä ympäristöongelmia. Meri on Euroopan kaupan kulkuväylä ja matkailun oleellinen voimavara mutta myös ihmisen toiminnan aiheuttamien lukuisten sivutuotteiden viimeinen sijoituspaikka. Kaupungit ja niiden kulttuuriperintö ovat sosiaalisen, kulttuurisen ja taloudellisen elämän keskipiste 80 prosentille Euroopan kansalaisista. Keskeisimmät sosiaaliset ongelmat voidaan ratkaista ainoastaan, jos teknologian kehittämisen lisäksi sosiaalis-taloudelliset tekijät analysoidaan ja otetaan asianmukaisesti huomioon.

>EP:n äänestyksessä hyväksytty teksti>

Yhteiskunnalla on yhä enemmän tarpeita elämänlaadun, turvallisuuden ja niukkojen luonnonvarojen hyödyntämisen, erityisesti luotettavien ja taloudellisten energiapalvelujen saannin, suhteen. Ympäristön mukavuuden ja laadun vuoksi on tärkeätä, että käytetään energiaa,

jota on riittävästi ja joka ei saastuta. Vedellä on taloudellista, ympäristöllistä, sosiaalista ja strategista arvoa. Väestönkasvu ja luonnonvarojen lisääntyvä kulutus henkeä kohden ja maailmantalouden markkinoiden globalisoituminen sekä maapallon järjestelmien luonnollinen vaihtelevuus aiheuttavat tai kärjistävät monia merkittäviä ympäristöongelmia. Meri on erittäin tärkeä Euroopan kuljetusten ja kauppavaihdon kannalta, monien voimavarojen lähde (vesi, öljykaasu, kalatalous- ja vesiviljelytuotteet) ja matkailun oleellinen voimavara mutta myös ihmisen toiminnan aiheuttamien lukuisten sivutuotteiden viimeinen sijoituspaikka. Kaupungit ja niiden kulttuuriperintö ovat sosiaalisen, kulttuurisen ja taloudellisen elämän keskipiste 80 prosentille Euroopan kansalaisista. Keskeisimmät sosiaaliset ongelmat voidaan ratkaista ainoastaan, jos teknologian kehittämisen lisäksi sosiaalis-taloudelliset tekijät analysoidaan ja otetaan asianmukaisesti huomioon.

(Tarkistus 12)

Liite II, johdanto, Euroopan kilpailukyky

>Alkuperäinen teksti>

Kestävän kehityksen edistäminen edellyttää, että teknologian kehittämiseen liittyvät taloudelliset tavoitteet, kilpailukyky ja kasvu yhdistetään yhteiskunnallisiin tavoitteisiin, kuten elämänlaatuun, työllisyyteen, turvallisuuteen tai terveyteen ja ympäristön laatuun. Tähän haasteeseen on vastattava huomattavien rakenteellisten ja väestöä koskevien muutosten ja talouden globalisoituminen yhteydessä. Parantamalla elämänlaatua ja erottamalla toisistaan taloudellisen kasvun ja ympäristön tilan huonontumisen edistämme kilpailukyvyn vahvistumista ja työllisyyden paranemista Euroopassa. Varma ja taloudellinen energian ja energiapalvelujen saanti on elintärkeää kaikkien taloudellisten toimintojen kannalta. Työllisyyden kannalta on oleellista, että energialaitteistojen toimittajat ja käyttäjät ovat kilpailukykyisiä maailmanmarkkinoilla. Useilla ohjelman alueilla on erittäin tärkeää, että saavutettuja tuloksia voidaan hyödyntää maailmanlaajuisesti, mikä edistää energian järkevää käyttöä ja taloudellisen kilpailukyvyn vahvistumista ja työpaikkojen syntymistä erityisesti vesiteollisuuden ja uusiutuvien energialähteiden tekniikoiden aloilla.

>EP:n äänestyksessä hyväksytty teksti>

Kestävän kehityksen edistäminen edellyttää, että teknologian kehittämiseen liittyvät taloudelliset tavoitteet, kilpailukyky ja kasvu yhdistetään yhteiskunnallisiin tavoitteisiin, kuten elämänlaatuun, työllisyyteen, turvallisuuteen tai terveyteen ja ympäristön laatuun. Tähän haasteeseen on vastattava huomattavien rakenteellisten ja väestöä koskevien muutosten ja talouden globalisoituminen yhteydessä. Parantamalla elämänlaatua ja erottamalla toisistaan taloudellisen kasvun ja ympäristön tilan huonontumisen edistämme kilpailukyvyn vahvistumista ja työllisyyden paranemista Euroopassa. Varma ja taloudellinen energian ja energiapalvelujen saanti on elintärkeää kaikkien taloudellisten toimintojen kannalta. Työllisyyden kannalta on oleellista, että energialaitteistojen toimittajat ja käyttäjät ovat kilpailukykyisiä maailmanmarkkinoilla. Useilla ohjelman alueilla on erittäin tärkeää, että saavutettuja tuloksia voidaan hyödyntää maailmanlaajuisesti, mikä edistää energian järkevää käyttöä ja taloudellisen kilpailukyvyn vahvistumista ja työpaikkojen syntymistä erityisesti vesiteollisuuden ja uusiutuvien energialähteiden tekniikoiden

, jätteiden uudelleenkäytön sekä energiatehokkuuden ja vesivoimateollisuuden parantamiseen tarkoitettujen teknologioiden (suolanpoisto merivedestä sähkön ja juomaveden tuotannon yhteydessä) aloilla.

(Tarkistus 13)

Liite II, a kohdan i alakohdan ensimmäinen luetelmakohta (otsikko ja teksti)

>Alkuperäinen teksti>

- Vesivarojen ja kosteikkojen suojelua ja käyttöä sekä käsittely- ja puhdistusteknologiaa koskevien yhtenäisten toimintatapojen kehittäminen

>EP:n äänestyksessä hyväksytty teksti>

- Vesivarojen ja kosteikkojen suojelua ja käyttöä sekä käsittely-, puhtaanapito- ja puhdistusteknologiaa koskevien yhtenäisten toimintatapojen kehittäminen

>Alkuperäinen teksti>

Tavoitteena on vesivarojen järkevässä suojelussa ja käytössä tarvittavan tietämyksen ja teknologian kehittäminen; veden tarjonnan mukauttaminen kysyntään kannattavalla ja kestävällä tavalla; tieteellisen perustan, metodologioiden ja hallintavälineiden parantaminen, jotta ilmiöitä voitaisiin ymmärtää paremmin ja jotta vettä ja kosteikkoja voitaisiin hoitaa yhtenäisesti ja suojella ja käyttää kestävästi valuma-alueen tasolla niin, että saatavuuden rajoitteet, ympäristön laatu ja sosiaalis-taloudellinen kannattavuus otetaan huomioon; vesistöjen pilaantumisen ehkäisemistä, vedenpuhdistusta ja veden järkevää käyttöä ja/tai uudelleenkäyttöä koskevan teknologian kehittäminen (suljettua kiertoa hyödyntävät lähestymistavat sekä keräily- ja jakeluverkoston luotettavuus).

>EP:n äänestyksessä hyväksytty teksti>

Tavoitteena on vesivarojen järkevässä suojelussa ja käytössä tarvittavan tietämyksen ja teknologian kehittäminen; veden tarjonnan mukauttaminen kysyntään kannattavalla ja kestävällä tavalla; tieteellisen perustan, metodologioiden ja hallintavälineiden parantaminen, jotta ilmiöitä voitaisiin ymmärtää paremmin ja jotta vettä ja kosteikkoja voitaisiin hoitaa yhtenäisesti ja suojella ja käyttää kestävästi valuma-alueen tasolla niin, että saatavuuden rajoitteet, ympäristön laatu ja sosiaalis-taloudellinen kannattavuus otetaan huomioon; vesistöjen pilaantumisen ja bakteeri- ja patogeenikuormituksen ehkäisemistä, ravinteiden palautumista, vedenpuhdistusta ja veden järkevää käyttöä ja/tai uudelleenkäyttöä koskevan teknologian kehittäminen (suljettua kiertoa hyödyntävät lähestymistavat sekä keräily- ja jakeluverkoston luotettavuus).

>Alkuperäinen teksti>

TTK-toiminnan painopisteet: vesivarojen ja kosteikkojen kustannustehokasta ja kestävää yhtenäistä hoitoa koskevat välineet ja metodologiat; tietojen ja taitojen tehokas siirtäminen veden käyttäjille; oikeassa mittakaavassa olevien sovellusten kehittäminen Euroopan alueella EU:n politiikan tukemiseksi; juomavedeksi tarkoitetun raakaveden käsittelyssä ja puhdistamisessa käytettävän teknologian optimointi ja vesien käytön ja pilaantumisen minimointi: jäteveden käsittely, joka tapahtuu pilaantumislähteellä ja on yhdistetty tuotantoprosessiin; veden järkevä uudelleenkäyttö; suljetun kierron teknologian soveltaminen.

>EP:n äänestyksessä hyväksytty teksti>

TTK-toiminnan painopisteet: vesivarojen ja kosteikkojen kustannustehokasta ja kestävää yhtenäistä hoitoa koskevat välineet ja metodologiat; tietojen ja taitojen tehokas siirtäminen veden käyttäjille; oikeassa mittakaavassa olevien sovellusten kehittäminen Euroopan alueella EU:n politiikan tukemiseksi; juomavedeksi tarkoitetun raakaveden käsittelyssä ja puhdistamisessa käytettävän teknologian optimointi ja vesien käytön ja pilaantumisen minimointi: jäteveden käsittely, joka tapahtuu pilaantumislähteellä ja on yhdistetty tuotantoprosessiin; veden ja ravinteiden järkevä uudelleenkäyttö; suljetun kierron teknologian soveltaminen.

(Tarkistus 14)

Liite II, a kohdan i alakohdan toinen luetelmakohta

>Alkuperäinen teksti>

Tavoitteena on kuvata ja arvioida pinta- ja pohjavesien tilaa ja laadun sekä määrän kehitystä sekä vesi- ja kosteikkoekosysteemien toimintaa, jotta näitä varoja voitaisiin suojella ja käyttää järkevämmin. Tämä merkitsee saastuneilta alueilta ja kaatopaikoilta peräisin olevien epäpuhtauksien arviointia ja käsittelyä koskevan teknologian kehittämistä.

>EP:n äänestyksessä hyväksytty teksti>

Tavoitteena on kuvata ja arvioida pinta- ja pohjavesien tilaa ja laadun sekä määrän kehitystä sekä vesi- ja kosteikkoekosysteemien toimintaa, jotta näitä varoja voitaisiin suojella ja käyttää järkevämmin. Tämä merkitsee saastuneilta alueilta ja kaatopaikoilta peräisin olevien epäpuhtauksien

, mukaan lukien kaivostoiminta ja kaivosten lakkauttamisen jälkeinen toiminta sekä rannikkoalueiden jätevesipäästöt, arviointia ja käsittelyä koskevan teknologian kehittämistä.

>Alkuperäinen teksti>

TTK-toiminnan painopisteet: veden laadun ja määrän mittaamiseen käytettävien menetelmien parantaminen, epäpuhtausvirtojen analysointi, saastuneen maaperän yhtenäisten käsittelymenetelmien kehittäminen ja arviointi; ennustavat mallit ja kehittyneet pilaantumisen vaikutuksia arvioivat metodologiat; veden laadun perusteiden ja vesipolitiikan täytäntöönpanossa käytettävien indikaattorien ajan tasalle saattaminen.

>EP:n äänestyksessä hyväksytty teksti>

TTK-toiminnan painopisteet: veden laadun ja määrän mittaamiseen käytettävien menetelmien parantaminen, epäpuhtausvirtojen analysointi, saastuneen maaperän yhtenäisten käsittelymenetelmien kehittäminen ja arviointi; ennustavat mallit ja laimennusmallit; kehittyneet pilaantumisen vaikutuksia arvioivat metodologiat; sellaisten veden laadun perusteiden ja indikaattorien ajan tasalle saattaminen, joita käytetään nykyisten ja entisten kaivostoiminta-alueiden sisävesissä ja rannikkoalueiden merivesissä vesipolitiikan täytäntöönpanemiseksi; ja saastumisen yhtenäiseen ennaltaehkäisyyn ja valvontaan tarkoitettujen parempien teknologioiden kehittäminen.

(Tarkistus 15)

Liite II, a kohdan ii alakohdan toisen luetelmakohdan toinen kohta

>Alkuperäinen teksti>

TTK-toiminnan painopisteet: maa-, makean veden ja meriekosysteemien muutosten hahmotelmat ja niiden vaikutukset elintarvikkeiden saannille ja luonnonvarojen käytölle; luonnon monimuotoisuuden arviointi, häviäminen mukaan lukien; maapallon laajuisten muutosten ja ilmastonmuutoksen tärkeimmille järjestelmille ja herkille alueille aiheuttamien seurausten ja riskien arviointi; analyysi ja kvantifiointi ekosysteemien merkityksestä biogeokemialliselle kierrolle; maankäytön mallintaminen, aavikoitumisen suuntaukset.

>EP:n äänestyksessä hyväksytty teksti>

TTK-toiminnan painopisteet: maa-, makean veden ja meriekosysteemien muutosten hahmotelmat ja niiden vaikutukset elintarvikkeiden saannille ja luonnonvarojen käytölle; luonnon monimuotoisuuden arviointi, häviäminen mukaan lukien; maapallon laajuisten muutosten ja ilmastonmuutoksen tärkeimmille järjestelmille ja herkille alueille aiheuttamien seurausten ja riskien arviointi; analyysi ja kvantifiointi ekosysteemien merkityksestä biogeokemialliselle kierrolle; maankäytön mallintaminen, aavikoitumisen suuntaukset ja mahdollisten tulva-alueiden suojelu.

(Tarkistus 16)

Liite II, a kohdan iv alakohdan toisen luetelmakohdan toinen kohta

>Alkuperäinen teksti>

TTK:n painopisteet: tuotteet, metodologiat ja teknologia Euroopan kulttuuriperinnön selvittämiseksi, suojelemiseksi, säilyttämiseksi, korjaamiseksi ja hyödyntämiseksi kestävällä tavalla; toiminnassa keskitytään siirrettävien ja kiinteiden kulttuurivarojen sekä elämänlaadun kehittämiseen; toimenpiteet kulttuuriperinnön suojelemiseksi teknologian ja luonnon vaaroilta; menetelmät, mukaan lukien riskien arviointi, kulttuuriperinnön harmoniseksi ja tehokkaaksi yhdentämiseksi kaupunkiympäristöön.

>EP:n äänestyksessä hyväksytty teksti>

TTK:n painopisteet: tuotteet, metodologiat ja teknologia Euroopan kulttuuriperinnön selvittämiseksi, suojelemiseksi, säilyttämiseksi, korjaamiseksi ja käyttämiseksi kestävällä tavalla; toiminnassa keskitytään siirrettävien ja kiinteiden kulttuurivarojen sekä elämänlaadun kehittämiseen; toimenpiteet kulttuuriperinnön suojelemiseksi teknologian ja luonnon vaaroilta; menetelmät, mukaan lukien riskien arviointi, kulttuuriperinnön harmoniseksi ja tehokkaaksi yhdentämiseksi kaupunkiympäristöön; tekniikat sopivien kulttuurivarojen restauroimiseksi ja palauttamiseksi ennalleen.

(Tarkistus 17)

Liite II, a kohdan iv alakohdan neljännen luetelmakohdan ensimmäinen kohta

>Alkuperäinen teksti>

Tavoitteena on määrittää parhaat innovatiiviset teknologiat ja samalla vähentää ratkaisevasti pilaantumisen tasoa sekä kaupunkien ruuhkautumista käyttäjille sopivilla kustannuksilla.

>EP:n äänestyksessä hyväksytty teksti>

Tavoitteena on määrittää parhaat innovatiiviset teknologiat pilaantumisen sekä kaupunkien

ruuhkautumisen vähentämiseksi ratkaisevasti käyttäjille sopivilla kustannuksilla uudistamalla liikennejärjestelyjä ja käyttämällä kaupunkiin parhaiten sopivia välineitä.

(Tarkistus 18)

Liite II, a kohdan v alakohdan johdantokappale ja

ensimmäinen luetelmakohta (otsikko ja teksti)

>Alkuperäinen teksti>

Tämän avaintoimintakokonaisuuden tavoitteena on kehittää teknologiaa, jonka avulla voidaan vähentää energiantuotannon ja -käytön ympäristövaikutuksia Euroopassa ja jotka ovat kuitenkin energiapolitiikan tavoitteiden mukaista. Näin edistetään ekosysteemien suojelua, koska päästöt vähenevät paikallisella ja maailmanlaajuisella tasolla ja uusien sekä uusiutuvien energianlähteiden osuus kasvaa. Lisäksi toteutetaan toimia puhtaiden, erityisesti uusiutuvien energialähteiden tutkimiseksi, sekä fossiilisten polttoaineiden käytön aiheuttamien ympäristövaikutusten vähentämiseksi. Toiminnassa keskitytään seuraaviin aloihin, jotka on mainittu tärkeysjärjestyksessä:

>EP:n äänestyksessä hyväksytty teksti>

Tämän avaintoimintakokonaisuuden tavoitteena on kehittää

ja erityisesti esitellä teknologiaa ja liitännäistoimia, joiden avulla voidaan vähentää energiantuotannon ja -käytön ympäristövaikutuksia Euroopassa ja jotka ovat kuitenkin energiapolitiikan tavoitteiden mukaisia, mukaan lukien tuontienergiasta riippuvuuden vähentäminen EU:ssa. Näin edistetään ekosysteemien suojelua, koska päästöt vähenevät paikallisella ja maailmanlaajuisella tasolla ja uusien sekä uusiutuvien energianlähteiden osuus kasvaa. Lisäksi toteutetaan toimia puhtaiden, erityisesti uusiutuvien energialähteiden tutkimiseksi, sekä fossiilisten polttoaineiden käytön aiheuttamien ympäristövaikutusten vähentämiseksi. Toiminnassa keskitytään seuraaviin aloihin, jotka on mainittu tärkeysjärjestyksessä:

>Alkuperäinen teksti>

- Sähkön ja/tai lämmön tuottaminen laajassa mittakaavassa vähäisin hiilidioksidipäästöin hiilestä, biomassasta tai muista polttoaineista, mukaan lukien yhdistetty lämmön ja sähkön tuotanto

>EP:n äänestyksessä hyväksytty teksti>

- Sähkön ja/tai lämmön tuottaminen laajassa mittakaavassa vähäisin hiilidioksidipäästöin ja muiden kaasujen päästöin hiilestä, biomassasta tai muista polttoaineista, mukaan lukien yhdistetty lämmön ja sähkön tuotanto

>Alkuperäinen teksti>

Tutkimustavoitteena on parantaa huomattavasti energianmuuntoprosessien tehokkuutta ja alentaa niiden kustannuksia ja ympäristövaikutuksia sekä fossiilisten polttoaineiden että uusiutuvien energialähteiden osalta.

>EP:n äänestyksessä hyväksytty teksti>

Tutkimustavoitteena on parantaa huomattavasti energianmuuntoprosessien tehokkuutta ja alentaa niiden kustannuksia, vähentää ulkoista riippuvuutta ja ympäristövaikutuksia sekä fossiilisten polttoaineiden että uusiutuvien energialähteiden osalta.

>Alkuperäinen teksti>

TTK-toiminnan painopisteet: poltto ja muut lämpökemialliset muuntoprosessit (esimerkiksi kaasutus, pyrolyysi); sähkön- ja/tai lämmöntuotanto vähäisin hiilidioksidipäästöin hiilestä, biomassasta, jätteistä tai muista polttoaineista; kaasuturbiinien, kaasumoottoreiden ja diesel-moottoreiden tehokkuuden parantaminen; yhdistetty lämmön- ja sähköntuotanto.

>EP:n äänestyksessä hyväksytty teksti>

TTK-toiminnan painopisteet: poltto ja muut lämpökemialliset muuntoprosessit (esimerkiksi kaasutus, pyrolyysi); sähkön- ja/tai lämmöntuotanto vähäisin hiilidioksidipäästöin ja muiden kaasujen päästöin hiilestä, biomassasta, jätteistä tai muista polttoaineista, erityisesti fossiiliset polttoaineet korvaavien polttoaineiden kehittäminen; kaasuturbiinien, kaasumoottoreiden ja diesel-moottoreiden tehokkuuden parantaminen; yhdistetty lämmön- ja sähköntuotannon esittely ja yhdistäminen sähkön sisämarkkinoihin.

(Tarkistus 19)

Liite II, a kohdan v alakohdan toinen luetelmakohta (otsikko ja teksti)

>Alkuperäinen teksti>

- Muuntoteknologian kehittäminen ja esittely, mukaan lukien hajautettu tuotanto, uusille ja uusiutuville energianlähteille, erityisesti biomassalle, polttokennoille, tuuli- ja aurinkoenergiateknologialle

>EP:n äänestyksessä hyväksytty teksti>

- Muuntoteknologian kehittäminen ja esittely, mukaan lukien hajautettu tuotanto, uusille ja uusiutuville energianlähteille, erityisesti biomassalle, polttokennoille, tuuli-, aalto, vuorovesi- ja aurinkoenergiateknologialle sekägeotermisen energian teknologialle

>Alkuperäinen teksti>

Tavoitteena on mahdollistaa uusien ja uusiutuvien energianlähteiden käyttö verkkoyhteydessä olevissa ja autonomisissa sovelluksissa, koska näiden teknologioiden oletetaan vaikuttavan huomattavasti energiantarjontaan.

>EP:n äänestyksessä hyväksytty teksti>

Tavoitteena on mahdollistaa ensisijassa esittelyn avulla uusien ja uusiutuvien energianlähteiden käyttö verkkoyhteydessä olevissa ja autonomisissa sovelluksissa, koska näiden teknologioiden oletetaan vaikuttavan huomattavasti energiantarjontaan.

>Alkuperäinen teksti>

TTK-toiminnan painopisteet: kiinteisiin sovelluksiin ja liikenteeseen tarkoitetut polttokennot; biomassan puhdas muuntaminen ja kustannustehokas käyttö energiantuotannon yhdennetyissä ketjuissa; tuulienergia maalla ja off-shore-sovelluksissa; aurinkokenno- ja auringonlämpöteknologia; muut uusiutuvien energianlähteiden vaihtoehdot, jotka voivat vaikuttaa merkittävästi ohjelman tavoitteisiin.

>EP:n äänestyksessä hyväksytty teksti>

TTK-toiminnan painopisteet: kiinteisiin sovelluksiin ja liikenteeseen tarkoitetut polttokennot ja nesteytetty vety; biomassan puhdas muuntaminen ja kustannustehokas käyttö energiantuotannon yhdennetyissä ketjuissa lämmön, sähkön ja polttoaineen tuotantoon; tuulienergia maalla ja off-shore-sovelluksissa; aurinkokenno- ja auringonlämpöteknologia; aalto- ja vuorovesivoimajärjestelmät sekä geotermiset energiajärjestelmät; muut uusiutuvien energianlähteiden vaihtoehdot, jotka voivat vaikuttaa merkittävästi ohjelman tavoitteisiin.

(Tarkistus 20)

Liite II, a kohdan v alakohdan kolmas luetelmakohta

>Alkuperäinen teksti>

Tarkoituksena on ratkaista ongelmat, jotka liittyvät uusien energianlähteiden yhdistämiseen nykyisiin energiajärjestelmiin, kehittää uusia sovelluksia ja poistaa esteet uusien energianlähteiden laajemmalta käytöltä.

>EP:n äänestyksessä hyväksytty teksti>

Tarkoituksena on ratkaista ongelmat, jotka liittyvät uusien energianlähteiden yhdistämiseen nykyisiin energiajärjestelmiin,

ja erityisesti sähkön sisämarkkinoihin, kehittää uusia sovelluksia ja poistaa esteet uusien energianlähteiden laajemmalta käytöltä.

>Alkuperäinen teksti>

TTK-toiminnan painopisteet: niiden teknisten ongelmien ratkaiseminen, jotka liittyvät uusiutuvien energianlähteiden yhdistämiseen energiaverkkoihin ja -prosesseihin; yhdistelmäjärjestelmät, joissa yhdistetään erilaiset uusiutuvat energialähteet tai uudet energialähteet tavanomaisiin järjestelmiin; uusien energianlähteiden hyväksyttävyyden parantaminen esimerkiksi vähentämällä näkyviä haittoja tai melua; uusiutuvia energianlähteitä koskevien tekniikkaan liittymättömien esteiden tunnistaminen ja mahdollinen poistaminen.

>EP:n äänestyksessä hyväksytty teksti>

TTK-toiminnan painopisteet: niiden teknisten ongelmien ratkaiseminen, jotka liittyvät uusiutuvien energianlähteiden yhdistämiseen energiaverkkoihin ja -prosesseihin ja sähkön sisämarkkinoihin; yhdistelmäjärjestelmät, joissa yhdistetään erilaiset uusiutuvat energialähteet tai uudet energialähteet tavanomaisiin järjestelmiin; uusien energianlähteiden hyväksyttävyyden parantaminen esimerkiksi vähentämällä näkyviä haittoja tai melua; uusiutuvia energianlähteitä koskevien tekniikkaan liittymättömien esteiden tunnistaminen ja mahdollinen poistaminen; hankintajärjestelmien ja kustannukset kattava hyvitys -järjestelmän käytettävyys, uusiutuvien energialähteiden paikallisista ominaisuuksista johtuvat jakelukustannusten alennukset ja rakennusmääräysten käyttö uusiutuvien energialähteiden käytön esteiden poistamiseksi rakennustoiminnasta.

(Tarkistus 21)

Liite II, a kohdan vi alakohdan ensimmäinen kohta

>Alkuperäinen teksti>

Tämän avaintoimintakokonaisuuden tavoitteena on toimittaa Euroopalle energiaa luotettavasti, puhtaasti, tehokkaasti, turvallisesti ja taloudellisesti, niin että siitä hyötyvät Euroopan kansalaiset, yhteiskunnan toiminta ja teollisuuden kilpailukyky. Tehokkaampi energiankäyttö pyritään saavuttamaan hyödyntämällä teknologiaa, joka mahdollistaa kokonaiskustannusten huomattavan pienenemisen ja energiaintensiteetin laskun. Energiakierron kaikissa vaiheissa - tuotannossa, jakelussa ja käytössä - on toteutettava toimia tehokkuuden nostamiseksi ja kustannusten laskemiseksi. Työssä keskitytään seuraaviin aloihin, jotka on lueteltu tärkeysjärjestyksessä:

>EP:n äänestyksessä hyväksytty teksti>

Tämän avaintoimintakokonaisuuden tavoitteena on toimittaa Euroopalle energiaa luotettavasti, puhtaasti, tehokkaasti, turvallisesti ja taloudellisesti, niin että siitä hyötyvät Euroopan kansalaiset, yhteiskunnan toiminta ja teollisuuden kilpailukyky. Tehokkaampi energiankäyttö pyritään saavuttamaan hyödyntämällä teknologiaa, joka mahdollistaa kokonaiskustannusten huomattavan pienenemisen ja energiaintensiteetin laskun

sekä ympäristövaikutusten ja ulkoisen riippuvuuden vähenemisen. Energiakierron kaikissa vaiheissa - tuotannossa, jakelussa ja käytössä - on toteutettava toimia tehokkuuden nostamiseksi ja kustannusten laskemiseksi. Työssä keskitytään seuraaviin aloihin:

(Tarkistus 22)

Liite II, a kohdan vi alakohdan ensimmäinen luetelmakohta (otsikko ja teksti)

>Alkuperäinen teksti>

- Energian järkevää ja tehokasta loppukäyttöä koskevat teknologiat

>EP:n äänestyksessä hyväksytty teksti>

- Energian järkevää ja tehokasta loppukäyttöä koskevat teknologiat ja toimet

>Alkuperäinen teksti>

Tavoitteena on edistyä ratkaisevasti kohti kestävää energiajärjestelmää vähentämällä huomattavasti kysynnän energiaintensiteettiä ja käyttämällä energiaa tehokkaammin ja kestävämmin rakennetussa ympäristössä, liikenteessä ja teollisuudessa (myös maataloudessa). Tämä edellyttää uuden teknologian kehittämistä ja levittämistä, nykyisen teknologian parantamista ja levitys- ja esittelytoimien toteuttamista, jotka on suunnattu kuluttajien käyttäytymisen muuttamiseen. TTK-toiminta keskittyy alueille, joilla on suurimmat mahdollisuudet käyttää energiaa kestävästi.

>EP:n äänestyksessä hyväksytty teksti>

Tavoitteena on edistyä ratkaisevasti kohti kestävää energiajärjestelmää vähentämällä huomattavasti kysynnän energiaintensiteettiä ja käyttämällä energiaa tehokkaammin ja kestävämmin rakennetussa ympäristössä, liikenteessä ja teollisuudessa (myös maataloudessa). Tämä edellyttää uuden teknologian kehittämistä ja levittämistä, nykyisen teknologian parantamista ja levitys- ja esittelytoimien toteuttamista, jotka on suunnattu kuluttajien käyttäytymisen muuttamiseen, yhdessä integroidun energiavoimavarasuunnittelun kaltaisten toimien kanssa energiansäästämisen edistämiseksi. TTK-toiminta keskittyy alueille, joilla on suurimmat mahdollisuudet käyttää energiaa kestävästi.

>Alkuperäinen teksti>

TTK-toiminnan painopisteet: sisätilojen valaistus, lämmitys ja ilmastointi sekä uusiutuvien energianlähteiden hyödyntäminen rakennuksissa; ajoneuvojen ja vastaavien perusrakenteiden energia- ja ympäristösuorituksen parantaminen, mukaan lukien polttoaineet, energiavarastot, energian muuntaminen, polttaminen ja siirtäminen; teollisuusprosessien energiaintensiteetin alentaminen.

>EP:n äänestyksessä hyväksytty teksti>

TTK-toiminnan painopisteet: sisätilojen valaistus, lämmitys ja ilmastointi sekä uusiutuvien energianlähteiden hyödyntäminen rakennuksissa; älykkäät mittausjärjestelmät ja nettolaskutustekniikat; ajoneuvojen ja vastaavien perusrakenteiden energia- ja ympäristösuorituksen parantaminen, mukaan lukien fossiiliset ja ei-fossiiliset polttoaineet, energiavarastot, energian muuntaminen, polttaminen ja siirtäminen; teollisuusprosessien energiaintensiteetin alentaminen; näiden teknologisten kehitysten yhdistäminen energiansäästötoimien, kuten integroidun energiavoimavarasuunnittelun, toteuttamiseen.

(Tarkistus 23)

Liite II, a kohdan vi alakohdan toisen luetelmakohdan toinen kohta

>Alkuperäinen teksti>

TTK-toiminnan painopisteet: älykkäät energian siirto- ja jakelujärjestelmät; kaasun siirtäminen pitkiä matkoja; optimoidut verkon hallinta- ja valvontajärjestelmät; sähkö-, kaasu-, kaukolämpö- ja ilmastointijärjestelmien optimaalinen järjestelmätehokkuus; suprajohtavuus.

>EP:n äänestyksessä hyväksytty teksti>

TTK-toiminnan painopisteet: älykkäät energian siirto- ja jakelujärjestelmät; kaasun ja sähköverkkojen siirtäminen pitkiä matkoja; optimoidut verkon hallinta- ja valvontajärjestelmät; sähkö-, kaasu-, kaukolämpö- ja ilmastointijärjestelmien optimaalinen järjestelmätehokkuus; suprajohtavuus; uusiutuvan energian paikallinen jakelu.

(Tarkistus 24)

Liite II, a kohdan vi alakohdan kolmannen luetelmakohdan toinen kohta

>Alkuperäinen teksti>

TTK-toiminnan painopisteet: luotettavat ja kustannustehokkaat energian varastointitekniikat, mukaan lukien nesteytetty maakaasu ja nestekaasu, H2 sekä kehittyneet akut makro- ja mikrotasolla kiinteisiin ja liikkuviin sovelluksiin.

>EP:n äänestyksessä hyväksytty teksti>

TTK-toiminnan painopisteet: luotettavat ja kustannustehokkaat energian varastointitekniikat, mukaan lukien nesteytetty maakaasu ja nestekaasu, maakaasun varastointi, H2 sekä kehittyneet akut makro- ja mikrotasolla kiinteisiin ja liikkuviin sovelluksiin.

(Tarkistus 25)

Liite II, a kohdan vi alakohdan neljäs luetelmakohta

>Alkuperäinen teksti>

Tavoitteena on parantaa EU:ssa käytettävissä olevien energiavarojen määrittämistä ja optimoida niiden hyödyntämistä sekä vähentää jalostuksen kustannuksia ja ympäristövaikutuksia kehittämällä teknologiaa, joka on kilpailukykyisempää maailmanmarkkinoilla.

>EP:n äänestyksessä hyväksytty teksti>

Tavoitteena on parantaa EU:ssa käytettävissä olevien energiavarojen määrittämistä ja optimoida niiden hyödyntämistä sekä vähentää jalostuksen

ja kaivostoiminnan keskeyttämisen kustannuksia ja ympäristövaikutuksia kehittämällä teknologiaa, joka on kilpailukykyisempää maailmanmarkkinoilla.

>Alkuperäinen teksti>

TTK:n tavoitteet:fossiilisten polttoaineiden löytämisessä ja hallinnassa tarvittavien välineiden parantaminen; hiilivetyjen tuotantoteknologia erityisesti vaikeilla alueilla ja meren pohjassa; ympäristövaikutusten vähentäminen ja hiilivetyjen talteenottotekniikan parantaminen, mukaan lukien laajemmat sovellukset, kuten geoterminen energia; hiilivetyjen talteenotto kivihiilikerroksista.

>EP:n äänestyksessä hyväksytty teksti>

TTK:n tavoitteet: fossiilisten polttoaineiden löytämisessä ja hallinnassa tarvittavien välineiden parantaminen, mukaan lukien kaivostoiminnan lakkauttamisen jälkeinen toiminta; hiilen ja hiilivetyjen kartoitus-, käyttö- ja tuotantoteknologia erityisesti vaikeilla ja syvällä sijaitsevilla alueilla ja meren pohjassa; ympäristövaikutusten vähentäminen ja hiilivetyjen talteenottotekniikan parantaminen, mukaan lukien laajemmat sovellukset, kuten geoterminen energia; hiilivetyjen talteenotto kivihiilikerroksista, hiilivetyjen tertiaarinen talteenotto; maakaasun nesteyttäminen offshore-laitoksissa; teknologiat hiilidioksidin ja suolaveden takaisinruiskuttamiseksi kaasu- ja öljy- ja hiiliesiintymissä; hiilen kaasuttamistekniikat ja puhtaat hiilenpolttotekniikat.

(Tarkistus 26)

Liite II, a kohdan vi alakohdan viidennen luetelmakohdan toinen kohta

>Alkuperäinen teksti>

TTK-toiminnan painopisteet: biomassan ja jätteiden hyödyntäminen polttoainelähteenä; aurinkokennojen ja tuuliturbiinien tehokkuuden parantaminen; uusiutuviin energialähteisiin liittyvän teknologian tuotantokustannusten laskeminen (esimerkiksi turbiinien siivet, aurinkokennomoduulit).

>EP:n äänestyksessä hyväksytty teksti>

TTK-toiminnan painopisteet: biomassan ja kaupunki- ja teollisuusjätteiden hyödyntäminen polttoainelähteenä; aurinkokennojen ja tuuliturbiinien tehokkuuden parantaminen; uusiutuviin energialähteisiin liittyvän teknologian tuotantokustannusten laskeminen (esimerkiksi turbiinien siivet, aurinkokennomoduulit, biomassan polttaminen).

(Tarkistus 27)

Liite II, a kohdan vi alakohdan kuudes luetelmakohta (otsikko ja teksti)

>Alkuperäinen teksti>

- Hahmotelmien laatiminen tarjontaan ja kysyntään liittyvästä teknologiasta talous-, ympäristö- ja energiajärjestelmissä sekä niiden välisestä vuorovaikutuksesta ja kustannustehokkuusanalyysi (koko elinkaaren kustannusten perusteella) sekä analyysi kaikkien energianlähteiden tehokkuudesta

>EP:n äänestyksessä hyväksytty teksti>

- Hahmotelmien laatiminen sekä toimien kehittäminen ja esittely tarjontaan ja kysyntään liittyvästä teknologiasta talous-, ympäristö- ja energiajärjestelmissä sekä niiden välisestä vuorovaikutuksesta ja kustannustehokkuusanalyysi (koko elinkaaren kustannusten perusteella) sekä analyysi kaikkien energianlähteiden tehokkuudesta

>Alkuperäinen teksti>

Tavoitteena on kehittää energiankäyttöön ja -tuotantoon liittyviä strategioita, ottaa käyttöön uutta energiateknologiaa ja kehittää toimintapolitiikkaa.

>EP:n äänestyksessä hyväksytty teksti>

Tavoitteena on kehittää energiankäyttöön ja -tuotantoon liittyviä strategioita ja toimia, ottaa käyttöön uutta energiateknologiaa ja kehittää toimintapolitiikkaa.

>Alkuperäinen teksti>

TTK-toiminnan painopisteet: pitkän ja lyhyen aikavälin maailmanlaajuisen, yhteisön tai alueellisen tason kysyntä ja tarjonta -hahmotelman analyysi talouskehityksen sekä sosiaalisten ja ympäristöllisten tarpeiden näkökulmasta; mallintaminen ja toimintapolitiikan vaikutusten analyysi; energiamarkkinoiden ja teknologian vaikutusten kokonaisarviointi ottaen huomioon vapautettujen energiamarkkinoiden toiminta.

>EP:n äänestyksessä hyväksytty teksti>

TTK-toiminnan painopisteet: pitkän ja lyhyen aikavälin maailmanlaajuisen, yhteisön tai alueellisen tason kysyntä ja tarjonta -hahmotelman analyysi talouskehityksen sekä sosiaalisten ja ympäristöllisten tarpeiden näkökulmasta; ja erityisesti pidemmän aikavälin kestävät suunnitelmat, mukaan lukien pakottava tarve vähentää Euroopan unionin kasvavaa riippuvuutta tuontienergiasta; mallintaminen ja toimintapolitiikan vaikutusten analyysi; todellisten energiakustannusten analyysi ja mahdolliset vaikutukset ympäristö- tai energiaveroihin; energiamarkkinoiden ja teknologian vaikutusten kokonaisarviointi ottaen huomioon vapautettujen energiamarkkinoiden toiminta, mukaan lukien sen vaikutus uusiutuvien energialähteiden kehittämiseen, energiansäästämiseen ja yhdistettyyn lämmön ja voiman tuotantoon; yhteisön strategian kehittäminen näiden teknologioiden ja toimien edistämiseksi

>Alkuperäinen teksti>

>EP:n äänestyksessä hyväksytty teksti>

sähkön sisämarkkinoilla; toimet energiankulutuksen vähentämiseksi rakennuksissa; kansalliset ja eurooppalaiset vaatimukset sekä taloudelliset vuorovaikutukset; integroitua energiavoimavarasuunnittelua koskevan direktiivin täytäntöönpano; energianjakeluyhtiöiden uudelleen organisointi energia-alan palveluyhtiöiksi, toiminta-alojen kehittäminen uusille toimijoille energiatehokkuuden alalla.

(Tarkistus 28)

Liite II, b kohdan i alakohdan toinen kohta

>Alkuperäinen teksti>

TTK-toiminnan painopisteet: luonnonuhkia lisäävien tekijöiden tunnistaminen ja analysointi; riskialttiutta ja vaarojen arviointia koskevien menetelmien, mallien ja välineiden kehittäminen ja parantaminen, mukaan lukien nykyisten ja tulevien riskitasojen kvantifiointi; tehokkaiden välineiden ja menetelmien kehittäminen tietojen hallintaa varten. Innovatiivisten menetelmien ja teknologian kehittäminen luonnonuhkien torjumiseksi ja niiden seurausten lieventämiseksi; vaarallisten laitosten toimintaturvallisuuden parantaminen.

>EP:n äänestyksessä hyväksytty teksti>

TTK-toiminnan painopisteet: luonnonuhkia lisäävien tekijöiden tunnistaminen ja analysointi; riskialttiutta ja vaarojen arviointia koskevien menetelmien, mallien ja välineiden kehittäminen ja parantaminen, mukaan lukien nykyisten ja tulevien riskitasojen kvantifiointi; tehokkaiden välineiden ja menetelmien kehittäminen tietojen hallintaa varten. Innovatiivisten menetelmien ja teknologian kehittäminen luonnonuhkien torjumiseksi ja niiden seurausten lieventämiseksi; vaarallisten laitosten toimintaturvallisuuden parantaminen sekä tekniikat riskien ja suuronnettomuuksien ehkäisemiseksi.

(Tarkistus 30)

Liite II, c kohta, Toiminta, ensimmäinen luetelmakohta

>Alkuperäinen teksti>

- valtioiden rajat ylittävä koordinaatio, toiminnan erityisnäkökohtien yhtenäinen hallinta ja nykyisten perusrakenteiden parantaminen ja niiden käytön lisääminen;

>EP:n äänestyksessä hyväksytty teksti>

- valtioiden rajat ylittävä koordinaatio, «käyttäjäystävällinen tietoyhteiskunta»-ohjelmaan liittyvässä toiminnassa eurooppalaisen nopeasti toimivan tutkimusverkoston kanssatoteutettava yhteistoiminta ja koordinaatio, toiminnan erityisnäkökohtien yhtenäinen hallinta ja nykyisten perusrakenteiden parantaminen ja niiden käytön lisääminen;

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi tutkimusta, teknologista kehittämistä ja esittelyä koskevasta erityisohjelmasta ekosysteemin suojelun alalla (1998 - 2002) (KOM(98)0305 - C4-0436/98 - 98/0180(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(98)0305 - 98/0180(CNS) ((EYVL C 260, 18.8.1998, s. 48.)),

- neuvoston kuultua sitä EY:n perustamissopimuksen 130 i artiklan 4 kohdan mukaisesti (C4-0436/98),

- ottaa huomioon työjärjestyksensä 58 artiklan,

- ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja budjettivaliokunnan, taloudellisten ulkosuhteiden valiokunnan sekä kalatalousvaliokunnan lausunnot (A4-0454/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.